ΓΡΑΠΤΗ ΕΡΩΤΗΣΗ E-0513/01

υποβολή: Olivier Dupuis (TDI) προς το Συμβούλιο

(23 Φεβρουαρίου 2001)

Θέμα: Κήρυξη κατάστασης ανάγκης και σοβαρή κατάσταση στο Εκουαδόρ

Η πολιτική οικονομική λιτότητας που εφαρμόζει η κυβέρνηση του Εκουαδόρ για να εξέλθει από τη δραματική οικονομική κρίση που πλήττει τη χώρα από τριετίας πλέον, συνοδεύεται από σοβαρές κοινωνικές εντάσεις. Παράλληλα με ένα ευρύ μεταναστευτικό ρεύμα λόγω φτώχειας ενός ευρέως τμήματος του οικονομικά ενεργού πληθυσμού, λαμβάνει χώρα μία αυξανόμενη κινητοποίηση και αμφισβήτηση εκ μέρους των στρωμάτων του πληθυσμού που έχουν περισσότερο πληγεί και σε μεγάλο βαθμό είναι πληθυσμοί ίντις.

Μπροστά στην κοινωνική αυτή ένταση οι αρχές της χώρας, πέραν της σκληρής καταστολής εκ μέρους των αστυνομικών δυνάμεων, προχώρησαν και στην κήρυξη της κατάστασης έκτακτης ανάγκης.

Δεν φοβάται το Συμβούλιο ότι - δεδομένου και του εθνοτικού χαρακτήρα της μέχρι σήμερα κατ' ουσία ειρηνικής διαμαρτυρίας - η σημειούμενη οικονομική κρίση είναι τέτοια ώστε να θέτει σε κίνδυνο το ουσιαστικά πολυεθνικό και δημοκρατικό κράτος που κήρυξε το νέο σύνταγμα του Εκουαδόρ;

Για το λόγο αυτό, έχει το Συμβούλιο λάβει ή προτίθεται να λάβει θέση κατά της κήρυξης της κατάστασης έκτακτης ανάγκης;

Προτίθεται το Συμβούλιο να καλέσει την κυβέρνηση του Εκουαδόρ να διασφαλίσει τις πολιτικές ελευθερίες και τις ελευθερίες του πολίτη ακόμη και σε περιπτώσεις διαμαρτυρίας -πό την προϋπόθεση ότι θα είναι ειρηνική - του πληθυσμού προκειμένου να αποφευχθεί η χειροτέρευση της κατάστασης;

Δεν πιστεύει το Συμβούλιο ότι, σε σχέση με την κατάσταση πραγματικής ένδειαςπό την οποία διάγει το 70 % περίπου του πληθυσμού στο εν λόγω πλαίσιο πολιτικής αστάθειας, η διεθνής κοινότητα θα πρέπει να αντιμετωπίσει το πρόβλημα του εξωτερικού χρέους του Εκουαδόρ και της αναγκαίας εξυγίανσης της οικονομίας του στο πλαίσιο του Club των Παρισίων, βάσει κριτηρίων που θα αποφεύγουν τον παρεμβατισμό και θα ευνοούν σημαντικές εθνικές και διεθνείς επενδύσεις;

Ποιες άλλες πρωτοβουλίες προτίθεται εξάλλου να αναλάβει το Συμβούλιο για να βοηθήσει το Εκουαδόρ στη δύσκολη αυτή κατάσταση;

Απάντηση

(13 Ιουλίου 2001)

Το Συμβούλιο γνωρίζει τη δύσκολη οικονομική κατάσταση στο Εκουαδόρ και τις δυσχέρειες που αντιμετωπίζουν τα ασθενέστερα στρώματα του πληθυσμού στην παρούσα συγκυρία δολαριοποίησης και οικονομικών προσαρμογών που ανέλαβε η Κυβέρνηση σύμφωνα με τις επιταγές του ΔΝΤ.

Κατά τη διάρκεια του Ιανουαρίου και του Φεβρουαρίου, το Συμβούλιο παρακολούθησε εκ του σύνεγγυς τα γεγονότα τα οποία αναφέρει στην ερώτησή του ο Αξιότιμος κ. Βουλευτής. Το Συμβούλιο πιστεύει ότι τα προβλήματα αυτά δεν είναι δυνατόν να επιλυθούν εκτός του πλαισίου του δημοκρατικού πολιτικού συστήματος.

Το Συμβούλιο εξέφρασε τη βούλησή του να συμβάλει στις προσπάθειες του Εκουαδόρ και όλων των χωρών των Άνδεων για την ενίσχυση της δημοκρατίας, των ανθρωπίνων δικαιωμάτων και του κράτους δικαίου. Αυτές είναι βάσεις επί των οποίων στηρίζεται η οικονομική συνεργασία και ο πολιτικός διάλογος μεταξύ της ΕΕ και των χωρών αυτών. Το ίδιο μήνυμα διαβιβάστηκε στο Εκουαδόρ και τις λοιπές χώρες των Άνδεων κατά την τελευταίαπουργική σύνοδο μεταξύ της ΕΕ και της Κοινότητας των Άνδεων στο Σαντιάγκο της Χιλής στις 28 Μαρτίου 2001.